POZIV VOLONTERIMA za volonterski program

,,Pomoć u učenju“

Centar za održivi razvoj nastavlja s višegodišnjim volonterskim programom „Pomoć u učenju“ u sklopu projekata „Volontiram u školi – volontiram za zajednicu“ i „Volontiram – činim svoj svijet boljim“.

Riječ je o javnosti već poznatom i prihvaćenom volonterskom programu među djecom i roditeljima u kojoj su volonteri/ke Centra pružali pomoć u učenju, odnosno **BESPLATNE** instrukcije iz **matematike, engleskog i hrvatskog jezika** za **učenike od 1. do 6. razreda osnovne škole**.

Centar za održivi razvoj objavljuje **POZIV VOLONTERIMA/KAMA** da se uključe u ovu aktivnost. Poziv se odnosi na volontiranje u Centru za održivi razvoj pružanjem besplatnih instrukcija.

Pozivamo  sve zainteresirane volontere/ke, nastavnike i učenike, da se jave na e-adresu cor.dalmacija@gmail.com ili na broj telefona **021 410 274**, u vremenu od **9 – 12 sati**.

O terminima, načinima održavanja i uvjetima, s obzirom na trenutnu situaciju, vezanu uz COVID-19, dogovarat će se naknadno i postupati u skladu s aktualnim mjerama i preporukama Nacionalnog stožera civilne zaštite i lokalnog stožera.

**Uvjeti za volontiranje su:**

\*dobro poznavanje područja iz kojeg će volonter/ka pružati instrukcije (**hrvatski jezik, engleski jezik ili matematika**)

\*malo slobodnog vremena

\*komunikativnost i fleksibilnost

\*dobra volja.

**Prednosti za volontera/ku:**

\*mogućnost dobivanja potvrde o volontiranju i potvrde o kompetencijama stečenim kroz volontiranje u skladu sa Zakonom

\*stjecanje prilike za sudjelovanje na edukacijama koje provodi Centar za održivi razvoj

\*razvoj vlastitih komunikacijskih i socijalnih vještina

**\***stjecanje iskustva volontiranja i rada u grupi, novih kontakata, širenje socijalne mreže

**\***društveno je koristan.

Projekti se provode uz financijsku potporu Ministarstva znanosti i obrazovanja, Ministarstva rada, mirovinskoga sustava, obitelji i socijalne politike i Nacionalne zaklade za razvoj civilnoga društva.